**О Д Г О В О Р**

на пратеничко прашање од пратеникот Аднан Јашари поставено на 67-та седница на Собранието на Република Македонија

одржана на 30 јули 2009 година

На 19. 11. 2008, околу 05,30 часот, во Полициската станица Гостивар, од страна на Претседателот на џамискиот одбор во џамијата од село Градец, Зејнула Беќири, е пријавено дека ноќта помеѓу 18/19. 11. 2008 година, непознати сторители извршиле тешка кражба во џамијата, при што од метален сеф - кеса се одземени вкупно 2.200. 000 денари или околу 35.000 евра. Веднаш по добиеното известување, стручни служби од Министерството за внатрешни работи извршија увид на местото на настанот, при што е констатирано дека сторителите најверојатно преку отворен прозорец од западната страна од објектот, влегле во џамијата, по што со употреба на физичка сила ја искршиле вратата од просторијата каде што се наоѓал сефот. По ова, лицата со употреба на погоден клуч најпрвин го отвориле горниот дел на касата, од каде одзеле денари и девизи во вкупен износ од 2.200.000 денари, додека од долниот дел од сефот одзеле ташна во која се наоѓала евиденција-благајнички извештаи за украдените парични средства. При овие активности од страна на полициските службеници се пронајдени траги врз кои е извршено криминалистичко-техничко вештачење, но истите се уште не можат да послужат како валиден доказ за насочување на истрагата кон одредено лице, можен сторител на тешката кражба. Досега преземените мерки не резултираа со добивање конкретни податоци за можните извршители на ова кривично дело, но укажуваме дека полицијата продолжува со преземање на плански активности за расветлување на овој случај, што превентивно се насочени кон добивање сознанија и информации за лица, можни сторители на кражбата.